আওয়ামী লীগ যখনই ক্ষমতায় এসেছে তখনই তারা চেয়েছে খুদা কমিশন বাস্তবায়ন করতে। সে জন্য তারা সবসময় সেটিকে সময়োপযোগী করার উদ্যোগ নিয়েছে। বর্তমান আওয়ামী লীগ সরকার ক্ষমতায় বসার পরপরই শিক্ষামন্ত্রী নূরুল ইসলাম নাহিদ ২০০৯ সালের ২৮ জানুয়ারি একটি অনুষ্ঠানে ঘোষণা দেন, কুদরাত-এ-খুদা কমিশনের আলোকে প্রণীত শামসুল হক শিক্ষানীতিকে যুগোপযোগী করে বাস্তবায়নের উদ্যোগ নেয়া হবে। আর খুদা কমিশন নিয়ে প্রতিবাদের মূল বিষয় ছিল ধর্মশিক্ষাকে অবহেলা করা। পরের শিক্ষানীতি যেহেতু খুদা কমিশনকে কেন্দ্র করে করা হয়েছে তাই সে ক্ষেত্রে ধর্মকে গুরুত্বহীন করার বিষয়টি স্থান পেয়েছে ঘুরে ফিরে এবং আওয়ামী লীগ আমলে প্রণীত শিক্ষানীতির বিরুদ্ধে প্রতিবাদের কেন্দ্রবিন্দু ছিল এ ধর্ম। সর্বশেষ শিক্ষানীতির ক্ষেত্রেও এর ব্যতিক্রম হয়নি।